Thyra Frank fra Liberal Alliance er langt fra sikker på en plads i Folketinget efter det forestående valg, og det er til trods for, at Liberal Alliance går otte mandater frem, det skriver Dagbladet Børsen tirsdag på deres hjemmeside. Ifølge en ny geografisk prognose fra  Altinget.dk vinder Liberal Alliance nye mandater på Fyn og i Vestjylland, det vil betyde valg til spidskandidaterne Merete Riisager og Leif Mikkelsen. Et gennemsnit af alle meningsmålinger i valgkampen giver Liberal Alliance otte mandater, men ifølge valgforsker og professor ved Aarhus Universitet, Søren Risbjerg Thomsen, fordeler mandaterne sig altså ikke til Thyra Franks fordel. De seks andre navne bliver formentlig Anders Samuelsen, Simon Emil Ammitzbøll, Joachim B. Olsen, Villum Christensen, Ole Birk Olesen og Mette Bock.

Referat:
Ny prognose tegner ikke godt for den nordjyske folketingskandidat Thyra Frank.